CELEX: 32005D0497
Language: mt
Date: 2005-07-12 00:00:00
Title: 2005/497/KE: Deċiżjoni tal-Kummissjoni tat- 12 ta’ Lulju 2005 li temenda d-Deċiżjoni 2002/472/KE li tistipula kundizzjonijiet speċifiċi għall-importazzjoni ta' prodotti tas-sajd mir-Repubblika tal-Bulgarija (notifikata taħt dokument numru C(2005) 2454) Test b'rilevanza għaż-ŻEE.

12.12.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  211
               
            DEĊIŻJONI TAL-KUMMISSJONI
      tat-12 ta’ Lulju 2005
      li temenda d-Deċiżjoni 2002/472/KE li tistipula kundizzjonijiet speċifiċi għall-importazzjoni ta' prodotti tas-sajd mir-Repubblika tal-Bulgarija
      (notifikata taħt dokument numru C(2005) 2454)
      (Test b'rilevanza għaż-ŻEE)
      (2005/497/KE)
      IL-KUMMISSJONI TAL-KOMUNITAJIET EWOPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 91/493/KE tat-22 ta' Lulju 1991 li tistipula l-kundizzjonijiet sanitarji għall-produzzjoni u t-tqegħid fis-suq ta' prodotti tas-sajd (1), u b'mod partikolari l-Artikoli 11(1) tagħha,
      Billi:
      
                  (1)
               
               
                  Id-Deċiżjoni tal-Kummissjoni 2002/472/KE li tistipula kundizzjonijiet speċifiċi għall-importazzjonijiet ta' prodotti tas-sajd mir-Repubblika tal-Bulgarija (2) tipprovdi li ż-żieda ta' stabbilimenti u bastimenti ġodda mal-lista ta' stabbilimenti u bastimenti li minnhom huma awtorizzati l-importazzjonijiet ta' prodotti tas-sajd mill-Bulgarija se jeħtieġu spezzjoni Komunitarja.
               
            
                  (2)
               
               
                  Id-Deċiżjoni 2002/472/KE tipprovdi wkoll li t-tnaqqis fil-frekwenza ta' kontrolli fiżiċi, stipulata mid-Deċiżjoni tal-Kummissjoni 94/360/KE (3) ma jiġix applikat għal prodotti tas-sajd impurtati mill-Bulgarija.
               
            
                  (3)
               
               
                  Ir-riżultati ta' żjara ta' spezzjoni mill-esperti tal-Kummissjoni tindika li l-Bulgarija issa tissodisfa l-kundizzjonijiet sabiex tipprovdi garanziji sanitarji li huma għallinqas daqs dawk applikati fil-Komunità. Fid-dawl ta' dak ir-riżultat huwa xieraq li tingħata l-konċessjoni fir-rigward tat-tnaqqis fil-frekwenza tal-kontrolli fiżiċi, li jiġu inklużi stabbilimenti ġodda fil-lista u li tiġi applikata l-proċedura stipulata fl-Artikolu 5 tad-Deċiżjoni 95/408/KE (4) għal emendi ġejjiena ta' dik il-lista.
               
            
                  (4)
               
               
                  Id-Deċiżjoni 2002/472/EC għandha, għalhekk, tiġi emendata kif xieraq.
               
            
                  (5)
               
               
                  Jixraq li din id-Deċiżjoni tiġi applikata 45 jum mid-data tal-pubblikazzjoni tagħha fil-Ġurnal Uffiċjali biex b'hekk isir provvediment għall-perjodu tranżitorju meħtieġ.
               
            
                  (6)
               
               
                  Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
               
            ADOTTAT DIN ID-DEĊIŻJONI
      Artikolu 1
      Id-Deċiżjoni 2002/472/KE hija emendata kif ġej:
      
                  1.
               
               
                  L-Artikoli 4 u 5 huma mħassra;
               
            
                  2.
               
               
                  L-Annessi I u II jinbidlu bit-test li hemm fl-Anness għal din id-Deċiżjoni.
               
            Artikolu 2
      Din id-Deċiżjoni għandha tibda tapplika mit-28 ta’ Awwissu 2005.
      Artikolu 3
      Din id-Deċiżjoni hija indirizzata lill-Istati Membri.
      
         Magħmul fi Brussell, nhar it-12 ta’ Lulju 2005.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 268, 24.9.1991, p. 15. Direttiva kif ġiet emendata l-aħħar bir-Regolament (KE) Nru 806/2003 (ĠU L 122, 16.5.2003, p. 1).
      
         (2)  ĠU L 163, 21.6.2002, p. 24.
      
         (3)  ĠU L 158, 25.6.1994, p. 41. Deċiżjoni kif emendata l-aħħar bir-Regolament Nru 2002/237/KE (ĠU L 80, 23.3.2002, p. 40).
      
         (4)  ĠU L 243, 11.10.1995, p. 17. Deċiżjoni kif emendata l-aħħar bid-Direttiva Nru 2004/41/KE tal-Parlament Ewropew u tal-Kunsill (ĠU L 157, 30.4.2004, p. 33. Verżjoni kkoreġuta fil-ĠU L 195, 2.6.2004, p. 12).
      
         ANNESS
         “
               ANNESS I
               ĊERTIFIKAT SANITARJU
               għall-prodotti ta' l-industrija tas-sajd importati mill-Bulgarija u maħsuba għall-esportazzjoni lejn il-Komunità Ewropea bl-esklużjoni ta' molluski bivalvi, ekinodermi, tunikati u gasteropodi tal-baħar fi kwalunkwe għamla
               Test ta 'immaġni
               
                  Numru ta’ Referenza:
                  Pajjiż li jibgħat: IL-BULGARIJA
                  L-awtorità kompetenti: Is-Servizz Veterinarju Nazzjonali (NVS) tal-Ministeru għall-Agrikoltura u l-Foresti
                  I. Dettalji li jidentifikaw il-prodotti tas-sajd
                  Deskrizzjoni tal-prodotti tas-sajd/ta’ l-akkwakoltura (1):
                  Speċi (isem xjentifiku):
                  Preżentazzjoni tal-prodott u t-tip ta’ trattament (2):
                  In-numru tal-kodiċi (fejn japplika):
                  Tip ta’ ppakkeġġar:
                  Numru ta’ pakketti:
                  Piż nett:
                  Temperatura tal-ħażna u tat-trasport meħtieġa:
                  II. Oriġini tal-prodotti
                  Isem (ismijiet) u numru(i) ta’ l-approvazzjoni/reġistrazzjoni uffiċjali ta’ l-istabbiliment(i), bastiment(i) tal-fabbrika, jew tal-maħżen (imħażen) imkessaħ(in) approvati jew tal-bastiment(i) tal-friża rreġistrati mill-NVS għall-esportazzjoni lejn il-KE:
                  III. Id-destinazzjoni tal-prodotti
                  Il-prodotti jintbagħtu
                  minn:
                  (post tad-dispaċċ)
                  lejn:
                  (pajjiż u post tad-destinazzjoni)
                  (1) Ħassar kif meħtieġ.
                  (2) Ħaj, imkessaħ, iffriżat, immellaħ, affumikat, ippreżervat.
               
               Test ta 'immaġni
               
                  bil-mezz ta’ transport li ġej:
                  Isem u indirizz ta’ min jibgħat:
                  Isem id-destinatarju u indirizz tal-post tad-destinazzjoni:
                  IV. Ċertifikat tas-saħħa
                  L-ispettur sanitarju uffiċjali hawnhekk jiċċertifika li l-prodotti tas-sajd speċifikati hawn fuq:
                  1. inqabdu u ġew ittrattati abbord ta’ bastimenti skond ir-regoli sanitarji stabbiliti mid-Direttiva 92/48/KEE;
                  2. ittellgħu, ġew ittrattati, u fejn meħtieġ ippakkjati, ippreparati, ipproċessati, iffriżati, tħallew jinħallu u ġew maħżuna b’mod iġjeniku skond il-kondizzjonijiet meħtieġa kif preskritti fil-Kapitoli II, III u IV ta’ l-Anness għad-Direttiva 91/493/KEE;
                  3. għaddew minn kontrolli sanitarji skond il-Kapitlu V ta’ l-Anness għad-Direttiva 91/493/KEE;
                  4. huma ppakkjati, immarkati, maħżuna u ttrasportati skond il-Kapitoli VI, VII u VIII ta’ l-Anness għad-Direttiva 91/493/KEE;
                  5. mhux ġejjin minn speċij tossiċi jew speċi li fihom il-bijotossini;
                  6. għaddew b’mod sodisfaċenti mill-kontrolli organolettiċi, parassitoloġiċi, kimiċi u mikrobijoloġiċi stabbiliti għal ċerti kategoriji ta’ prodotti tas-sajd mid-Direttiva 91/493/KEE u mid-deċiżjonijiet ta’ implimentazzjoni tagħha.
                  L-ispettur uffiċjali hawn taħt iffirmat jiddikjara li huwa konxju tad-dispożizzjonijiet tad-Direttivi 91/493/KEE u 92/48/KEE u tad-Deċiżjoni 2005/497/KE.
                  Magħmul fi fil-
                  (Post)
                  (Data)
                  Timbru uffiċjali (1)
                  Firma ta’ l-ispettur uffiċjali (1)
                  (Isem b’ittri kbar, kariga u kwalifiki tal-persuna firmatarja)
                  (1) Il-kulur tat-timbru u l-firma għandhom ikunu differenti minn dawk tad-dettalji l-oħra fiċ-ċertifikat.
               
            
            
               ANNESS II
               LISTA TA' STABBILIMENTI U BASTIMENTI
               
                           Nru ta' l-approvazzjoni
                        
                        
                           Isem
                        
                        
                           Belt
                           Reġjun
                        
                        
                           Skadenza ta' l-Approvazzjoni
                        
                        
                           Kategorija
                        
                        
                           Rimarki
                        
                     
                           BG 051 3001
                        
                        
                           Maxim-G Keranov
                        
                        
                           Vidin – id-Distrett ta’ Novo Sello
                        
                        
                            
                        
                        
                           PP
                        
                        
                            
                        
                     
                           BG 161 3002
                        
                        
                           Parpen Chobanov
                        
                        
                           Plovdiv – id-Distrett ta’ Boliartsi
                        
                        
                            
                        
                        
                           PP
                        
                        
                            
                        
                     
                           BG 211 3002
                        
                        
                           Salvenius ReyaFish
                        
                        
                           Smolyan – id-Distrett ta’ Dospat
                        
                        
                            
                        
                        
                           PP
                        
                        
                            
                        
                     
                           BG 261 3001
                        
                        
                           Euro Pesca, Ltd company
                        
                        
                           Svolengrad – id-Distrett ta’ Haskovo
                        
                        
                            
                        
                        
                           PP
                        
                        
                            
                        
                     
                           BG 051 3002
                        
                        
                           Beluga AD
                        
                        
                           il-Belt ta' Vidin – ir-Reġjun ta' Vidin
                        
                        
                            
                        
                        
                           PP
                        
                        
                            
                        
                     
                           BG 021 3024
                        
                        
                           Buljac AD
                        
                        
                           il-Belt ta' Bourgas – ir-Reġjun ta' Bourgas
                        
                        
                            
                        
                        
                           PP
                        
                        
                            
                        
                     
                           BG 020 3001
                        
                        
                           Buljac AD
                        
                        
                           il-Belt ta' Bourgas – ir-Reġjun ta' Bourgas
                        
                        
                            
                        
                        
                           PP
                        
                        
                           A
                        
                     
                           
                              Tifsira tal-Kategorija:
                           
                           
                                       PPa
                                    
                                    
                                       Impjant li jipproċessa esklussivament jew parzjalment materjali li jiġu mill-akkwakoltura (prodotti mrobbija).
                                    
                                 
                     ”